open-index/open-wikipedia-markdown huggingface dataset:
இல்சு கோக்லர்-ரோலெப்சன்

**இல்சு கோக்லர்-ரோல்ப்சன்** (Ilse Kohler-Rollefson) ஒரு ஜெர்மனி விஞ்ஞானி ஆவார். கால்நடை மேய்ப்பு, பாரம்பரிய விலங்குகள் நல மருத்துவம், ஒட்டகங்களை பராமரிப்பதில் பிரபலமானவர். ஒட்டகங்களை நம்பியிருப்பதால் அவர்களின் வாழ்க்கை முறை அச்சுறுத்தலுக்கு உள்ளான ரெய்கா இன மக்களைக் கண்டுபிடித்தார். மேலும் அவர்களுக்கு உதவ முடிவு செய்தார். இவரது இந்தப்பணிக்காக 2017ஆம் ஆண்டில் இந்தியாவில் பெண்களுக்காக வழங்கப்படும் மிக உயர்ந்த விருதான, நாரி சக்தி விருதும், 2018இல், ஜெர்மன் கூட்டாட்சி அரசாங்கத்தின் *பெடரல் கிராஸ் ஆஃப் மெரிட்* என்ற பட்டமும் வழங்கப்பட்டது.

## வாழ்க்கை
இவர், தாவரவியல் பேராசிரியரான முனைவர் டைதார்ட் கோக்லர், பிரிஜிட் கோக்லர் ஆகியோரின் மகளாவர். இவர் ஜெர்மனியில் ஓபர்-ராம்ஸ்டாட் வெம்பாக்கில் குதிரைகள் மற்றும் அனைத்து வகையான பிற விலங்குகளுடன் வளர்ந்தார். விலங்குகள் மீதான அன்பின் காரணமாக, ஹன்னோவரில் உள்ள கால்நடை மருத்துவக் கல்லூரியில் கால்நடை மருத்துவம் பயின்றார், 1971 இல் பட்டம் பெற்றார். கால்நடை மருத்துவத்தில் அனுபவங்களைப் பெற்ற பின்னர், ஜோர்தானில் அகழ்வாராய்ச்சிகளில் பணிபுரியும் ஒரு தொல்பொருள் ஆய்வாளராக ஆனார். இதில் அயின்ன் கசலின் கற்கால தளம் உட்பட இவர் பணிபுரிந்துள்ளார்.

ஜோர்தனில் இவர் ஒட்டகங்கள் மீதான தனது அன்பைக் கண்டுபிடித்தார். தொல்பொருள் பதிவில் நாடோடி வாழ்க்கை எவ்வாறு பிரதிபலிக்கிறது என்பதைப் புரிந்துகொள்ள ஒரு பெடோயின் குடும்பத்துடன் வாழ்ந்தார். வரலாற்றுக்கு முந்தைய காலத்தில் வளர்ப்பு செயல்முறை எவ்வாறு தொடர்ந்தது என்பதைப் புரிந்துகொள்ள இது இவருக்கு உதவியது. 1981இல் 'ஒட்டக வளர்ப்பு' என்றாத் தலைப்பில் தனது முனைவர் பட்ட ஆராய்ச்சியை முடித்தார். ஒட்டக சமூக-பொருளாதாரம் மற்றும் மேலாண்மை முறைகளைப் படிப்பதற்காக 1990/91 ஆம் ஆண்டில் இந்தியக் கல்விக்கான அமெரிக்க நிறுவனத்தில் கூட்டுறவுக்காக இந்தியா வந்தபோது இவர் கவனிக்கப்பட்டார்.  தனது ஆராய்ச்சியின் போது, ரெய்கா மக்களுடன் இவர் இணைந்து பணியாற்றினார். அவர்களின் வாழ்க்கை பாரம்பரியமாக ஒட்டகங்களைச் சுற்றி கட்டமைக்கப்பட்டுள்ளது. இருப்பினும், ரெய்கா இன மக்களால் ஒட்டகங்களை இனப்பெருக்கம் செய்ய முடியாது என்பதால், ஒட்டகங்கள் மறைந்து, பாரம்பரிய ஒட்டக கலாச்சாரம் இழக்கப்படுகிறது.

## விருது
[வலது|thumb| [நாரி சக்தி விருது|நரி சக்தி விருதைப் பெறும் இல்சு கோக்லர்-ரோல்ப்சன் ]]
2002 ஆம் ஆண்டில் இவர் தனது பணிகளுக்காக ரோலக்ஸ் விருதைப் பெற்றார்.அப்போதைய இந்தியக் குடியரசுத் தலைவர் பிரணப் முகர்ஜி 2017 மார்ச் மாதம் அனைத்துலக பெண்கள் நாள் அன்று  இவருக்கு மதிப்புமிக்க நாரி சக்தி விருது வழங்கினார்.

## படைப்புகள்
* A Field Manual of Camel Diseases: traditional and modern health care for the dromedary (co-author in 2001)
* Camel Karma: Twenty Years Among India's Camel Nomads (2014)

## மேற்கோள்கள்

## வெளி இணைப்புகள்
www.ilse-koehler-rollefson.com
www.pastoralpeoples.org
www.camelcharisma.com

பகுப்பு:விலங்கு மருத்துவர்கள்
பகுப்பு:வாழும் மக்கள்
ஜானகிராமன்

**	ஜானகிராமன்** (Janagiraman) ஓர் இந்திய அரசியல்வாதியும் மற்றும் தமிழக சட்டமன்ற உறுப்பினரும் ஆவார். 2011 ஆம் ஆண்டு  தமிழக சட்டசபைக்கான தேர்தலில் வானூர் தொகுதியில் இருந்து அனைத்திந்திய அண்ணா திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார்.

### சட்டமன்ற உறுப்பினராக

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
அனோயரா கதுன்

**அனோயரா கதுன்** (Anoyara Khatun) (பிறப்பு 1996கள்) இந்திய குழந்தைகளின் உரிமைகள் ஆர்வலராவார். 2017ஆம் ஆண்டில், தனது 21 வயதில், மேற்கு வங்காள மாநிலத்தில் குழந்தை கடத்தல் மற்றும் குழந்தை திருமணத்தை எதிர்த்துப் போராடியதற்காக இந்தியாவின் பெண்களுக்கு வழங்கப்படும் மிக உயர்ந்த விருதான நாரி சக்தி விருது இவருக்கு வழங்கப்பட்டது.

## வாழ்க்கை
அனோயரா கதுன், மேற்கு வங்காளத்தின் கிராமப்புற வடக்கு 24 பர்கனா மாவட்டம், சந்தேஷ்காலி, சோட்டோ அஸ்காரா கிராமத்தில் ஒரு வறுமையான குடும்பத்தில் 1996இல் பிறந்தார். . சிறு வயதிலேயே தனது தந்தையை இழந்த இவர், பன்னிரண்டு வயதில் புதுதில்லிக்கு அழைத்துச் செல்லப்பட்டார். அங்கு இவர் வீட்டுப் பணியாளாராக ஒரு பணியில் செய்தார். வீட்டுப் பணியாளராக பணிபுரிந்த சில மாதங்களுக்குப் பிறகு, இவர் அங்கிருந்து தப்பித்து தனது கிராமத்திற்குத் திரும்பினார். தன்னைப்போலவே இருக்கும் குழந்தைகளின் நிலை பயங்கரமானது எனக் கண்டறிந்தார்.

## பணிகள்
சிறு வயதிலேயே குழந்தைகள் பிரசவத்திற்கு தள்ளப்பட்டனர். சிலர் நகர எல்லைகளை மீறி வங்காளதேசம் வங்காளதேசத்துக்கும் கடத்தப்பட்டனர். சில குழந்தை திருமணத்திற்கு கட்டாயப்படுத்தப்பட்டனர். தன்னைச் சுற்றியுள்ள நிலைமையை மாற்றும் நோக்கத்துடன், இவர் 'தகாகியா சமூக நலச் சங்கம்' என்பதுடனும், *சேவ் தி சில்ட்ரன்* அமைப்புடனும் தொடர்பு கொண்டார். அங்கு இவர் குழந்தைகளின் உரிமைகள் என்ன என்பதைக் கற்றுக்கொண்டார். அதிக எண்ணிக்கையிலான மக்களைச் சென்றடைய, இவர் குழந்தைகளின் உரிமைகளில் தன்னம்பிக்கை கொண்ட குழுக்களை உருவாக்கும் செயல்முறையைத் தொடங்கினார். ஒரு குறுகிய காலத்திற்குள், கடத்தப்பட்ட 180 குழந்தைகளை அவர்களது குடும்பத்தினருடன் மீண்டும் இணைக்க அனோயாரா உதவினார். கிட்டத்தட்ட முப்பத்த்தாறு குழந்தைத் திருமணங்களை நிறுத்தினார். 85 குழந்தைகளை குழந்தைத் தொழிலாளர் ஆவதிலிருந்து மீட்டார். மேலும், 400 குழந்தைகளை மீண்டும் பள்ளிக்கு அழைத்துச் சென்றார்.

## விருது
[வலது|thumb| 2016இல் [நாரி சக்தி விருது 2016 பெறுநர்களுடன் பிரதமர் நரேந்திர மோதி உரையாடுகிறார். உடன் மேனகா காந்தி அனோயரா கதுன் வலது ஓரத்தில் காணலாம்]]
2011இல், மேற்கு வங்காளத்தின் தற்போதைய முதலமைச்சர் மம்தா பானர்ஜி இவரை பாராட்டினார். 2012ஆம் ஆண்டில், சர்வதேச குழந்தைகள் அமைதி பரிசுக்கு பரிந்துரைக்கப்பட்ட மூன்று பேரில் ஒருவராக அனோயரா இருந்தார். 2017 மார்ச் 8 அன்று, சர்வதேச மகளிர் தினத்தன்று , மேற்கு வங்காள மாநிலத்தில் சிறுவர் கடத்தல் மற்றும் குழந்தை திருமணத்தை எதிர்த்துப் போராடிய பங்களிப்புகளுக்காக, இந்தியாவிற்கான மிக உயர்ந்த சிவில் விருது நரிஷக்தி புருஸ்கருக்கு 2016 ஆம் ஆண்டு வழங்கப்பட்டது. குழந்தைகள் உரிமைகளை ஆதரிப்பவராக 2015 மற்றும் 2016 ஐக்கிய நாடுகள் பொதுச் சபையின் பொதுச் சபையில் பங்கேற்க அனோயரா கதுன் அழைக்கப்பட்டார்.

## மேற்கோள்கள்

பகுப்பு:1996 பிறப்புகள்
பகுப்பு:வாழும் மக்கள்
பகுப்பு:நாரி சக்தி விருது பெற்றவர்கள்
ஏ. சி. வில்வநாதன்

**ஏ. சி. வில்வநாதன்** (*A. C. Vilwanathan*) இந்தியாவின் தமிழ்நாட்டைச் சேர்ந்த ஓர் அரசியல்வாதியாவார். இவருடைய தந்தையார் பெயர் செங்கல்வராயன் என்பதாகும். பத்தாம் வகுப்பு வரையில் படித்திருக்கும் இவரது தொழில் விவசாயமாகும்.

தமிழகச் சட்டமன்ற உறுப்பினராக இவர் பணியாற்றினார். 2019 ஆம் ஆண்டு நடைபெற்ற இடைத்தேர்தலில் ஆம்பூர் தொகுதியில் இருந்து திராவிட முன்னேற்றக் கழக  வேட்பாளராகப் போட்டியிட்டு தமிழகச் சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் ஆம்பூர் தொகுதியில் இருந்து திமுக சார்பில் சட்டமன்ற உறுப்பினரானார்.

## மேற்கோள்கள்

பகுப்பு:திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:1947 பிறப்புகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
அனட்டா சோனி

**அனட்டா சோனி** (Anatta Sonney) ஒரு இந்திய அறிவியலாளர் ஆவார். இந்தியாவில் பெண்களுக்காக வழங்கப்படும் மிக உயர்ந்த விருதான நாரி சக்தி விருது இவருக்கு வழங்கப்பட்டது. இந்த விருதை இவருக்கு 2016ஆம் ஆண்டில் இந்தியக் குடியரசுத் தலைவர் பிரணப் முகர்ஜி, பெங்களூரிலுள்ள இந்திய விண்வெளி ஆய்வு மையத்தைச் சேர்ந்த இரண்டு பெண் விஞ்ஞானிகளான, சுபா வாரியர், பி. கோதைநாயகி ஆகியோருடன் வழங்கினார்.

சோனி இந்திய விண்வெளி ஆராய்ச்சி நிறுவனத்தில் (இஸ்ரோ) சந்திரயான்-1, மங்கல்யான் திட்டம், ஒரே நேரத்தில் 104 செயற்கைக்கோள்களை ஏவுவது உள்ளிட்ட பல வரலாற்று விண்வெளி பயணங்களில் பணியாற்றியுள்ளார். இவர் செயற்கைக்கோள்களுக்கான சுற்றுப்பாதை நிர்ணயிக்கும் முறையை வடிவமைத்து அபிவிருத்தி செய்தார். மேலும், பயணங்களை நிறைவேற்றுவதை உறுதிப்படுத்த உதவினார். செவ்வாய் ஆர்பிட்டர் திட்டத்துக்கு பங்களித்ததற்காக இவருக்கு, "சந்திரயான் -1 பேலோட் இன்ஸ்ட்ரூமென்ட்ஸ், சயின்ஸ் டேட்டா சென்டர் மற்றும் மிஷன் ஆபரேஷன்ஸ்" விருது வழங்கப்பட்டது.

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:இந்தியப் பெண் அறிவியலாளர்கள்
சிர்பூர் நினைவுச்சின்னங்களின் தொகுதி

**சிர்பூர் நினைவுச்சின்னங்களின் தொகுதி** (**Sirpur Group of Monuments**) தொல்லியல் களமும், இந்து, சைனம் மற்றும் பௌத்த சமயங்களின், கிபி 5 முதல் 12ஆம் நூற்றாண்டுக் காலத்திய நினைவுச் சின்னங்களைக் கொண்டது. இது சத்தீசுகர் மாநிலத்தின் மகாசமுந்து மாவட்டம், **சிர்பூர்** எனும் சிற்றூரில் உள்ளது.  சிர்பூர் நினைவுச்சின்னங்களின் தொகுதி, சத்தீசுகர் மாநிலத் தலைநகரான ராய்ப்பூருக்கு கிழக்கே 78 கிலோ மீட்டர் தொலைவில், மகாநதி ஆற்றின் கரை அருகே உள்ளது.

பண்டய சிர்பூர் நகரம், தெற்கு கோசல நாட்டை ஆண்ட சரபாபூரிய அரசகுலத்தவர்களின் தலைநகராக கிபி 5 முதல் 6-ஆம் நூற்றாண்டு முடியவும், பின்னர் சந்திர குல மன்னர்களின் தலைநகராக 9 முதல் 12ஆம் நூற்றாண்டு முடிய இருந்தது. தெற்கு கோசல நாட்டின் சிர்பூர் நகரம் கிபி 5 முதல் 12 முடிய இந்து, சமண மற்றும் பௌத்த சமயத்தவர்களின் புகழிடமாக விளங்கியது. கிபி 7-ஆம் நூற்றாண்டில் சீன பௌத்த அறிஞர் யுவான் சுவான் சிர்பூர் நகரத்திற்கு யாத்திரையாக வந்துள்ளார். அண்மையில் நடைபெற்ற அகழாய்வில் சிர்பூர் நகரத்தில் 12 பௌத்த விகாரைகளும், 1 சமணக் கோயிலும், ஒரே கல்லால் செய்த புத்தர் மற்று மகாவீரர் சிற்பங்களும் மற்றும் 22 சிவன் கோயில்களும், 5 விஷ்ணு கோயில்கள், சக்தி மற்றும் தாந்திரிகக் கோயில்களும், தரையடி தானியக் களஞ்சியமும், 6-ஆம் நூற்றாண்டின் குளியல் வீடும் கண்டெடுக்கப்பட்டது.

 

## இந்து சமய நினவுச் சின்னங்கள்
 
சிர்பூர் தொல்லியல் களத்தில் நடைபெற்ற அகழாய்வில் கிபி 7-ஆம் நூற்றாண்டின் இலட்சுமணன் கோயில், இராமர் கோயில், சிவன் கோயில், காந்தேஷ்வர் கோயில், பாலேஷ்வர் மகாதேவர் கோயில், சுரங் திலா கோயில்கள், சக்திக் கோயில்கள் கண்டுபிடிக்கப்பட்டுள்ளது.

## பௌத்த & சமண நினைவுச்சின்னங்கள்
 
சிர்பூர் தொல்லியல் களத்தில் ஆனந்த பிரபு விகாரை, சுவஸ்திகா விகாரை, திவார் தேவ் விகாரை மற்றும் ஒரு சமணப் பள்ளியும் கண்டெடுக்கப்பட்டுள்ளது.

## இந்தியத் தொல்லியல் ஆய்வகத்தின் அருகாட்சியகம்
சிர்பூர் தொல்லியல் களத்தில் கண்டெடுக்கப்பட்ட  நினைவுச் சின்னங்களைக் கொண்டு, சிர்பூரில் இந்தியத் தொல்லியல் ஆய்வகம்  அருங்காட்சியகம் ஒன்றை பொது மக்கள் பார்வைக்கு திறந்து வைத்துள்ளது.

## மேற்கோள்கள்

## வெளி இணைப்புகள்
*Lakshmana Temple, Sirpur, Archaeological Survey of India

பகுப்பு:இந்தியத் தொல்லியற்களங்கள்
பகுப்பு:மகாசமுந்து மாவட்டம்
பகுப்பு:இந்தியச் சிற்பங்கள்
பகுப்பு:பௌத்த சிற்பங்கள்
பகுப்பு:ஏழாம் நூற்றாண்டு இந்துக் கோயில்கள்
வசந்தம் க. கார்த்திகேயன்

thumb
**வசந்தம் க. கார்த்திகேயன்** (*Vasantham K. Karthikeyan*) என்பவர் இந்திய அரசியல்வாதியும் தமிழக சட்டமன்ற உறுப்பினரும் ஆவார். 2016ஆம் ஆண்டு நடைபெற்ற தமிழக சட்டசபைத் தேர்தலில் ரிஷிவந்தியம் தொகுதியிலிருந்து திராவிட முன்னேற்றக் கழக வேட்பாளராகப் போட்டியிட்டு தமிழக சட்டமன்றத்திற்குத் தேர்ந்தெடுக்கப்பட்டார். இவர் 2020 ஆண்டு முதல் கள்ளக்குறிச்சி திமுக தெற்கு மாவட்ட செயலாளராகப் பணியாற்றி வருகிறார்.  விடியலை நோக்கி ஸ்டாலின் குரல் பிரச்சார பயணத்தில் திமுக இளைஞர் அணி செயலாளர் உதயநிதி ஸ்டாலின் அவர்கள் வசந்தம் கார்த்திகேயன் அவர்களின் ஏற்பாட்டைப் போல வேறு எந்த மாவட்டத்திலும் நான் பார்த்ததில்லை என்று பாராட்டினார் என்பது குறிப்பிடத்தக்கது.

## சட்டமன்ற உறுப்பினராக
2021 தமிழகச் சட்டமன்றத்திற்கு நடைபெற்ற தேர்தலில், இவரை எதிர்த்து அனைத்திந்திய அண்ணா திராவிட முன்னேற்றக் கழகத்தின் சார்பில் வேட்பாளராக எஸ். கே. டி. சி. ஏ. சந்தோசு போட்டியிட்டார்.

## கோவிட் 19
2020 ஆம் ஆண்டில் வசந்தம் கார்த்திகேயனின் முழு குடும்பமும் கொரோனா தீநுண்மியால் பாதிக்கப்பட்டது.

## மேற்கோள்கள்

பகுப்பு:விழுப்புரம் மாவட்ட மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
சுபலேகா சுதாகர்

**சுபலேகா சுதாகர்** (பிறப்பு **சூரவாஜலா சுதாகர்** ; 19 நவம்பர் 1960) என்பவர் ஓர் இந்திய திரைப்பட, தொலைக்காட்சி நடிகராவார். இவர் குறிப்பாக தெலுங்கு மற்றும் தமிழ் மொழிகளில் நடித்துவருகிறார். இவர் வெற்றிகரமான தொலைக்காட்சித் தொடர்களான சித்தி, அண்ணி, கோலங்கள், தென்றல் போன்றவற்றில் நடித்துள்ளார். இவர் மமதல கோவிலா தொடரில் நடித்ததற்காக நந்தி விருதைப் பெற்றார். தென்றல் தொடரில் துளசியின் தந்தையும், ஊனமுற்றவருமான முத்துமாணிக்கமாக நடித்ததற்காக  சிறந்த நடிகருக்கான விருதினைப் வென்றார்.

## தொழில்
சுபலேகா சுதாகர் ஒரு சில தமிழ்த் திரைப்படங்கள் உட்பட 100க்கும் மேற்பட்ட படங்களில் நடித்துள்ளார். கே. விஸ்வநாத்தின் "சுபலேகா" படத்தில் அறிமுகமானார். இப்படத்தில் அறிமுகமானதால் இவருக்கு "சுபலேகா" சுதாகர் என்ற திரைப் பெயர் கிடைத்தது. இவர் நகைச்சுவை, துணை நடிகர் ஆகிய பாத்திரங்களுக்காக புகழ்பெற்றவர்.

## தனிப்பட்ட வாழ்க்கை
இவர் 1989இல் திரைப்பட பின்னணி பாடகியான எஸ். பி. சைலஜாவை திருமணம் செய்து கொண்டார். இந்த இணையருக்கு சிறீகர் என்ற மகன் 1991இல் பிறந்தார்.

## தொலைக்காட்சி

## நடித்த திரைப்படங்கள்

### தமிழ்
* துணை (1982)
* டூயட் (1994)
* குருதிபுனல் (1995)
* நேசம் (1997)
* ரட்சகன் (1997)
* பிரியமான தோழி (2003)
* அயன் (2009)
* மரியாதை (2009)

### இந்தி
* ரத்தசரித்திரம் (2010)

## மேற்கோள்கள்
 

## வெளி இணைப்புகள்
* 

பகுப்பு:தமிழ்த் தொலைக்காட்சி நடிகர்கள்
பகுப்பு:இந்தித் திரைப்பட நடிகர்கள்
பகுப்பு:தமிழ்த் திரைப்பட நடிகர்கள்
பகுப்பு:1960 பிறப்புகள்
பகுப்பு:வாழும் மக்கள்
பகுப்பு:தெலுங்கு மக்கள்
பகுப்பு:தெலுங்கு நகைச்சுவையாளர்கள்
பகுப்பு:தெலுங்குத் திரைப்பட நடிகர்கள்
அனுஜா பாட்டீல்

**அனுஜா பாட்டீல்** (Anuja Patil பிறப்பு 28 ஜூன் 1992) இந்திய மகளிர் துடுப்பாட்ட அணி வீராங்கனை ஆவார். மகளிர் பன்னாட்டு இருபது20 போட்டியில் தேசிய அணிக்காகவும் உள்ளூர்ப் போட்டிகளில் மகாராட்டிர மாநிலத் துடுப்பாட்ட அணிக்காகவும் விளையாடி வருகிறார்.

## துடுப்பாட்ட வாழ்க்கை
செப்டம்பர் 29,2012 இல் காலி பன்னாட்டு அரங்கத்தில் இங்கிலாந்து மகளிர் துடுப்பாட்ட அணிக்கு எதிரான போட்டியில் இவர் பன்னாட்டு மகளிர் இருபது20 துடுப்பாட்டத் தொடரில் இவர் அறிமுகமானார். இவர் மகாராஷ்டிரா மாநிலம் சார்பாக விளையாடுகிறார்.

அக்டோபர் 2018 இல், மேற்கிந்தியத் தீவுகளில் நடைபெற்ற 2018 ஐசிசி மகளிர் உலக இருபதுக்கு -20 போட்டிக்கான இந்திய அணியில் இடம் பெற்றார். நவம்பர் 2019 இல், மேற்கிந்தியத் தீவுகளுக்கு எதிரான தொடரின் போது, இவர் தனது 50 வது மகளிர் பன்னாட்டு இருபது20 போட்டியில் விளையாடினார்.

## இவற்றையும் காண்க
* இந்திய மகளிர் துடுப்பாட்டஅணி
* இந்தியாவில் துடுப்பாட்டக் கட்டுப்பாட்டு வாரியம்

## சான்றுகள்


பகுப்பு:வாழும் மக்கள்
பகுப்பு:1992 பிறப்புகள்
வளையயெக்சேன் தயோல்

**வளையயெக்சேன் தயோல்** (*Cyclohexanethiol*) என்பது C6H11SH என்ற மூலக்கூற்று வாய்ப்பாட்டால் விவரிக்கப்படும் ஒரு கரிமவேதியியல் சேர்மமாகும். தயோல் வகை சேர்மமான இது நிறமற்றதாகவும் கடுமையான நெடியுடைய சேர்ம்மாகவும் காணப்படுகிறது. பொதுவாக சைக்ளோயெக்சேன் தயோல் என்ற பெயரால் அழைக்கப்படுகிறது. 
## தயாரிப்பு
கார்பனிருசல்பைடை கந்தகத்தின் மூலமாகப் பயன்படுத்தி வளையயெக்சேனை ஓர் இயங்கு உறுப்பு வினையின் மூலம் வினைப்படுத்தி முதன்முதலில் வளையயெக்சேன் தயோல் தயாரிக்கப்பட்டது. 
ஓர் உலோக சல்பைடு  வினையூக்கியின் மீது ஐதரசன்  சல்பைடு முன்னிலையில் வளையயெக்சனோனை ஐதரசனேற்றம் செய்து தொழில் முறையாக வளையயெக்சேன் தயோல்  தயாரிக்கப்படுகிறது. 
:C6H10O  +  H2S  +  H2   →   C6H11SH  +  H2O
நிக்கல் சல்பைடு முன்னிலையில் வளைய்யெக்சீனுடன் ஐதரசன் சல்பைடை சேர்த்து வினைபுரியச் செய்தும் இதை தயாரிக்கிறார்கள்.
## பாதுகாப்பு
சுண்டெலிக்குள் ஊசி மூலமாகச் செலுத்தப்பட்டால் வளையயெக்சேன் தயோலினுடைய உயிர் கொல்லும் அளவு கிலோகிராமுக்கு 316 மில்லி கிராம் உள்ளதாக அமெரிக்க சுகாதார, கல்வி மற்றும் நல்வாழ்வுத்துறை மதிப்பீடு செய்துள்ளது. 
## மேற்கோள்கள்

பகுப்பு:தயோல்கள்
பகுப்பு:வளையயெக்சேன்கள்
அம்ருதா பாட்டீல்

**அம்ருதா பாட்டீல்** (Amruta Patil) (பிறப்பு 1979 ஏப்ரல் 19) இந்திய கிராஃபிக் புதின எழுத்தாளரும், ஓவியருமாவார்.

## தொழில்
1979 இல் பிறந்த அம்ருதா தனது குழந்தைப் பருவத்தை கோவாவில் கழித்தார். இவர் கோவா கலைக் கல்லூரியில் (1999) நுண்கலையில் இளங்கலைப் பட்டமும், மாசச்சூசெட்ஸ்ஸின் டஃப்ட்ஸ் பல்கலைக்கழகத்தின் பாஸ்டனில் உள்ள நுண்கலை அருங்காட்சியக பள்ளியில் (2004) நுண்கலையில் முதுகலைப் பட்டமும் பெற்றார். 1999-2000 ஆம் ஆண்டில் *எண்டர்பிரைஸ் நெக்ஸஸ்* என்ற நிறுவனத்தில் (மும்பை) நகல் எழுத்தாளராக பணியாற்றினார்.  **மைண்ட்ஃபீல்ட்ஸ்** (2007-2012) என்ற காலாண்டு இதழின் இணை நிறுவனராகவும், ஆசிரியராகவும் இருந்தார். 2009ஆம் ஆண்டில் இவருக்கு டெட் கூட்டாளர் என்ற கௌவரவம் வழங்கப்பட்டது.

## படைப்புகள்
இவரது *காரி* என்ற முதல் கிராஃபிக் புதினம் இந்தியாவின் *ஹார்பர்காலின்ஸ்* என்ற புத்தக வெளியீட்டு நிறுவனத்தின் வி.கே. கார்த்திகா என்பவரால் வெளியிடப்பட்டது. பாலியல், நட்பு, இறப்பு ஆகிய கருப்பொருள்களை இந்நூல் ஆராய்ந்தது. மேலும், இவரை இந்தியாவின் முதல் பெண் கிராஃபிக் புதின ஆசிரியராக அங்கீகரித்தது.

இவரின் அடுத்தடுத்த இரண்டு கிராஃபிக் நூல்கள் *ஆதி பர்வா:* சுர்னிங் ஆஃப் தி ஓஷன் மற்றும் *சாப்டிக்: பிளட் அண்ட் ஃப்ளவர்ஸ்*  பர்வா டியோலஜியை உருவாக்குகின்றன. இது மகாபாரதத்தின் கதைகளை முறையே கங்கை மற்றும் அசுவத்தாமனின் பார்வையில் இருந்து விவரிக்கிறது.

புராணவியலாளர் தேவதூத் பட்டானாய்க்  உடனான இவரது கூட்டுத் திட்டம் - ஒரு கிராஃபிக் புதினம், *ஆரண்யகா: புக் ஆஃப் தி ஃபாரஸ்ட்*  - வெஸ்ட்லேண்ட் புத்தக நிறுவனத்தால் அக்டோபர் 2019 இல் வெளியிடப்பட்டது.

## கௌரவங்கள்
வலது|thumb| நாரி சக்தி விருதுடன் அம்ருதா பாட்டீல்
இவரது படைப்பு பிரெஞ்சிலும், இத்தாலியிலும் மொழிபெயர்க்கப்பட்டுள்ளது.

இவர் 2017 இல் ஜெய்ப்பூர் இலக்கிய விழாவில் பேச்சாளராக இருந்தார்.

2017 மார்ச் மாதம் அனைத்துலக பெண்கள் நாள் அன்று இந்தியாவின் அப்போதைய குடியரசுத் தலைவர் பிரணப் முகர்ஜி நாரி சக்தி விருதினை இவருக்கு வழங்கினார்.

## மேற்கோள்கள்

பகுப்பு:வாழும் மக்கள்
பகுப்பு:இந்தியப் பெண் ஓவியர்கள்
பகுப்பு:1979 பிறப்புகள்
சோதனை விலங்கியல் ஆய்விதழ்

***சோதனை விலங்கியல் ஆய்விதழ்*** (*Journal of Experimental Zoology*) என்பது  சக மதிப்பாய்வு செய்யப்படும் அறிவியல் ஆய்விதழ் ஆகும். இந்த விலங்கியல் ஆய்விதழானது 1904இல் நிறுவப்பட்டது. 2003ஆம் ஆண்டில், இந்த ஆய்விதழ், ***சோதனை விலங்கியல் ஆய்விதழ் பகுதி A: [[சுற்றுச்சூழல்]] [[மரபியல்]] மற்றும் [[உடலியங்கியல்|உடலியல்]]*** என வெளிவந்தது. இதன் தற்போதைய தொகுப்பாசிரியர்கள் டேவிட் க்ரூஸ் மற்றும் ராண்டி நெல்சன் ஆகியோராவார். ***சோதனை விலங்கியல் ஆய்விதழ் பகுதி B: மூலக்கூறு மற்றும் மேம்பாட்டுப் [[பரிணாமம்]]*** ஆகும். இந்த வெளியீட்டின் தற்போதைய தொகுப்பாசிரியர் எஹாப் அபுஹீஃப் ஆவார். இந்த இரண்டு பகுதிகளும் தற்போது பிளாக்வெல் பதிப்பகம் வெளியிடுகிறது. முதலில், பகுதி Aயின் தற்போதைய தலைப்பு, சுற்றுச்சூழல் மரபியல் மற்றும் உடலியல் என மாறும் வரை (2007), ஒப்பீட்டுப் பரிசோதனை உயிரியல் என்று அழைக்கப்பட்டது. பகுதி B, மூலக்கூறு மற்றும் மேம்பாட்டுப் பரிணாமம் எனப் பெயரிடப்பட்டது.

## மேற்கோள்கள்

## வெளி இணைப்புகள்

*  *J. Exp. Zool. A*
*  *J. Exp. Zool. B*
பகுப்பு:ஆங்கில இதழ்கள்
பனையூர் பாபு

**பனையூர் பாபு** (பிறப்பு: 1977 மே 1) ஓர் இந்திய சமூக ஆர்வலர் மற்றும் அரசியல்வாதி. 2021 ஆம் ஆண்டு நடைபெற்ற தேர்தலில் இவர் தி.மு.க. தலைமையிலான கூட்டணியில் விசிக சார்பில் செய்யூர் தொகுதியில் போட்டியிட்டு தமிழக சட்டமன்றத்துக்கு ,தேர்ந்தெடுக்கப்பட்டார்.

2004-ல் விடுதலை சிறுத்தைகள் கட்சியில் தன்னை இணைத்துக்கொண்டு மாநில இளஞ்சிறுத்தை எழுச்சி பாசறை செயலாளரானார், தொடர்ந்து  2016-ல் வெளிச்சம் தொலைக்காட்சியை ஆரம்பித்து விசிகவின் மாநில ஊடகப்பிரிவின் முதன்மைச்செயலாளரானார்.

## தேர்தல் செயல்பாடு
### 2021

## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:விடுதலைச் சிறுத்தைகள் கட்சி அரசியல்வாதிகள்
கே. செல்வபாரதி

**கு. செல்வ பாரதி** (*K. Selva Bharathy*) என்பவர் ஒரு இந்திய தமிழ்த் திரைப்பட இயக்குநரும், உரையாடல் எழுத்தாளருமாவார்.  இவர் விஜய் , ரம்பா, தேவயானி ஆகியோர் நடித்த *[[நினைத்தேன் வந்தாய்]]* (1998) படத்தின் மூலம் இயக்குநராக அறிமுகமானார். இப்படம் தெலுங்குத் திரைப்படமான *பெல்லி சந்தடி* (1996) படத்தின் மறு ஆக்கம் ஆகும். இவர் முன்னதாக மணிவண்ணனிடம் உதவியாளராக இருந்தார்.

## திரைப்படவியல்

; இயக்குநர்

; நடிகர்

; பாடலாசிரியர்

## குறிப்புகள்

பகுப்பு:1964 பிறப்புகள்
பகுப்பு:தமிழ்நாட்டுத் திரைப்பட இயக்குநர்கள்
பகுப்பு:வாழும் மக்கள்
பகுப்பு:தமிழ்த் திரைப்படக் கதை, திரைக்கதை, வசன எழுத்தாளர்கள்
பகுப்பு:தமிழ்த் திரைப்பட இயக்குநர்கள்
பகுப்பு:இந்தியத் திரைப்பட இயக்குநர்கள்
திருப்பூணித்துறை கதகளி கேந்திர பெண்கள் குழு

**திருபூணித்துறை கதகளி கேந்திரம் பெண்கள் குழு** (Tripunithura Kathakali Kendram Ladies Troupe) என்பது ஆண்கள் மட்டுமே ஆடிவந்த கதகளியின் 300 வருட பாரம்பரியத்தை மீறி 1975ஆம் ஆண்டில் உருவாக்கப்பட்டது. 2017ஆம் ஆண்டில் அனைத்துலக பெண்கள் நாளில் நாரி சக்தி விருதுடன் இந்தக் குழு கௌரவிக்கப்பட்டது.

## பின்னணி
கதகளி நடனம் என்பது ஒரு உன்னதமான இந்திய நடன வடிவமாகும். இது பாரம்பரியமாக ஆண்களால் நிகழ்த்தப்பட்டு வந்தது.  நடனக் கலைஞர்கள் வெவ்வேறு பாத்திரங்களில் நடிக்க முகமூடிகளைப் பயன்படுத்துவார்கள். முகபாவமும், கையசைவுகளும் இந்த நடனத்தின் முக்கியமான அம்சங்களாகும். ஒப்பனையும், உடையலங்காரமும் இதனை ஒரு தனித்துவமான நடன வடிவமாக்குகின்றன. முந்நூறு ஆண்டுகளாக இது ஒரு குறிப்பிட்ட உயர் சாதியைச் சேர்ந்த ஆண் உறுப்பினர்களால் மட்டுமே நிகழ்த்தப்பட்டது. 1946 ஆம் ஆண்டில் சாதி முறை சட்டப்பூர்வமாக ஒழிக்கப்படும் வரை மற்றவர்களுக்கு பயிற்சி அளிக்க முடியவில்லை. 1946க்குப் பிறகு, சிறுவர்கள் இந்நடனத்தை கற்க இதற்கென இருக்கும் கல்விக்கூடங்களில் சேர முடிந்தது. ஆனால் சிறுமிகளுக்கான ஒரே வழி தனியே பயிற்சியினை மேற்கொள்வது ஒன்றுதான் வழையாக இருந்தது. 

## திருப்பூணித்துறை கதகளி கேந்திரம் பெண்கள் குழு
வலது|thumb| ஒரு கதகளி கலைஞர்
திருப்பூணித்துறை கதகளி கேந்திரம் பெண்கள் குழு 1975இல் கேரளாவின் திருப்பூணித்துறையில் உருவாக்கப்பட்டது.  இது 1962ஆம் ஆண்டில் திரிச்சூரில் 1968 வரை மட்டுமே நீடித்திருந்த 'நாதநிகேதன்' என்ற அமைப்பால் உருவாக்கப்பட்ட முதல் பெண்கள் குழு அல்ல. இக்குழுவில் ஈடுபட்ட பெண்கள் மற்ற நடன வடிவங்களைக் கற்றுக்கொள்வதையேக் கருத்தில் கொண்டனர். கதகளியை கற்பது என்பது மிகவும் கடினம் என்று இவர்கள் நம்பினர். சவறை பாருகுட்டி அம்மா செய்ததைப் போல இவர்கள் ஆண் நடனக் கலைஞர்களுடன் இணைந்து தோன்றியிருக்கலாம். ஆனால் இவர்கள் கிசுகிசுக்களுக்கும் குடிபோதையில் ஆண்களின் சீண்டல்களுக்கும் அஞ்சினர். எனவே இவர்கள் பெண்கள் மட்டுமே இருக்கும் ஒரு குழுவை உருவாக்க விரும்பினர். மிகவும் புகழ்பெற்ற கதகளி கலைஞர்களில் ஒருவரான கலாமண்டலம் கிருட்டிணன் நாயர் உள்ளிட்ட முன்னணி நிபுணர்களால் இவர்களுக்கு பயிற்சி அளிக்கப்பட்டது.   ஒரு குழு எட்டு மாதங்கள் கதகளியை படித்தது. 

"பெண்களுக்கான அதிகாரம் அளிக்கும்" இவர்களின் "விதிவிலக்கான" இப்பணிகளுக்காக இந்திய அரசாங்கத்தால் நாரி சக்தி விருது வழங்கி அங்கீகரிக்கப்பட்டது.   2017ஆம் ஆண்டு அனைத்துலக பெண்கள் நாள் அன்று புது தில்லியில் அப்போதைய இந்தியக் குடியரசுத் தலைவர் பிரணப் முகர்ஜியிடமிருந்து இவர்களின் ஒரு பிரதிநிதி இந்த விருதைப் பெற்றார்.

## மேற்கோள்கள்

பகுப்பு:1975 அமைப்புகள்
அங்கீதா

**அங்கீதா** (*Ankitha*) என்பவர் ஒரு இந்திய நடிகை ஆவார். இவர் முதன்மையாக தெலுங்குத் திரைப்படங்களில் சில தமிழ் மற்றும் கன்னட படங்களில் பணியாற்றியுள்ளார்.

## தனிப்பட்ட வாழ்க்கை
2016 மார்ச்சில், அங்கிதா மும்பையைச் சேர்ந்தவரும், தற்போது நியூ ஜெர்சியில் உள்ளவரும்,  சிட்டி வங்கியைச் சேர்ந்த விஷால் ஜக்தாப் என்பவரை திருமணம் செய்துகொண்டார்.

## தொழில்
1980 களில் இந்தியாவில் தேசிய தொலைக்காட்சியில் *ரஸ்னா* இனிப்பு பான விளம்பரப் படத்தில்  குழந்தை நடிகராக அங்கீதா அறிமுகமானார். மேலும் குழந்தை நட்சத்திரமாக  "ரஸ்னா பேபி" என்று அழைக்கப்பட்டார். ஜூனியர் என்டிஆர்  நடித்த *[[சிம்மாஹாத்ரி (2003 திரைப்படம்)|சிம்மாஹாத்ரி]]* படத்தில் நடித்தபிறகு இவரது நடிப்பு வாழ்வில் முன்னேற்றம் ஏற்பட்டது. 2005 ஆம் ஆண்டில் இவர் தமிழ்த் திரைப்படங்களில் தோன்றினார். சுந்தர் சி., இயக்கி பிரசாந்த் நடித்த *[[லண்டன் (திரைப்படம்)|லண்டன்]]*, அதன்பிறகு புதுமுகம் யுவகிருஷ்ணாவுடன் *[[தகதிமிதா]]* போன்ற படங்களில் நடித்தார்.

## திரைப்படவியல்

## குறிப்புகள்

பகுப்பு:1982 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
சவறை பாருகுட்டி அம்மா

**சவறை பாருகுட்டி அம்மா** (Chavara Parukutty Amma) (12 பிப்ரவரி 1943 - 7 பிப்ரவரி 2019) கதகளி நடன நாடகத்தின் இந்தியக் கலைஞர் ஆவார். ஆண்கள் மட்டுமே ஆடிவந்த கதகளியில் புகழ்பெற்ற ஒரு சில பெண்களில் இவரும் ஒருவராக இருந்தார். கேரளாவின் பாரம்பரியக் கலைக்கு இவர் செய்த சேவைகளுக்காக, கேரள கலாமண்டலமும், கேரள சங்கீத நாடக அகாதமியும் தங்களது விருதுகளை வழங்கி கௌரவித்தன.

## வாழ்க்கை
பாருகுட்டி அம்மா, பொற்கொல்லரான என் சங்கரன், நானியம்மா ஆகியோரது மூன்று குழந்தைகளில் இளையவராக கேரளாவின் செக்காட்டு கிழக்கெத்தில் பிறந்தார். காமங்குளங்கரை பள்ளியிலும், சவறை உயர்நிலைப்பள்ளியிலும் தனது பள்ளிப்படிப்பை முடித்தார். கொல்லம் எஸ்.என் மகளிர் கல்லூரியில்,  பல்கலைக்கழத்திற்கு முன்படிப்பையும், கொல்லம் பாத்திமா மாதா தேசிய கல்லூரியில் பொருளாதாரத்தில் இளங்கலை பட்டமும் பெற்றுள்ளார்.

ஒரு பாரம்பரிய நடனக் கலைஞராகப் பயிற்றுவிக்கப்பட்ட இவர், தனது இளம் வயதிலேயே கதகளிக்கு மாறினார். இவரது முதல் ஆசிரியர் முத்துபிலக்காடு கோபால பணிக்கர் என்பராவார்.

## தொழில்
இவரது 14 வயதில், சவறையில் உள்ள கோட்டங்குலங்கரை தேவி கோவிலில் அறிமுகமானார். அந்த காலத்தில், பெண்கள் இவ்வவகை நடனத்தில் பயிற்சி எடுக்கத் தயங்கினர். கதகளித் துறையில் பாரம்பரியமாக ஆண்கள் ஆதிக்கம் செலுத்து வந்தனர். அவர்களே ஆண் மற்றும் பெண் வேடங்களில் நடிப்பார்கள். இவர் முக்கியமாக பெண் வேடங்களில் நடித்தார். ஆனாலும் ஆண் பாத்திரங்களையும் சித்தரித்தார்.

இவரது இளமை பருவத்தில், கதகளி முக்கியமாக உயர் சாதியினரின் பெண்களிடையே ஆர்வமாக இருந்தது.  ஒரு பொற்கொல்லரின் மகள் என்பதால், பாருகுட்டி உள்ளூர் நடனப் பள்ளியான லீலாமணி நிருத்தியகலாலயத்தில் சேர போராட வேண்டியிருந்தது . இவருக்கு சிறிய வேடங்களே வழங்கப்பட்டது. இவர் நடன நாடகத்தில் முக்கிய பாகங்களை நிகழ்த்தத் தொடங்கிய பின்னர், போருவாழி ஸ்ரீகிருஷ்ணவிலாசம் கலியோகம் என்ற நாட்டிய நிறுவனத்தில் சேர்ந்தார். இதற்குப் பின்னரே இவரது பெயர் திருவிழாக்களில் தோன்றியது.

பாருகுட்டி அம்மாவின் அறிமுகமானது 1958ஆம் ஆண்டில் "பூதனை மோட்சம்" என்ற நடன நாடகத்தில் இலலிதா என்ற பாத்திரத்தில், கிருட்டிணனைக் கொல்ல கம்சனால் அனுப்பப்பட்ட பூதனை என்ற அரக்கியின் வேடத்தில் இருந்தது. பின்னர் இவர் போருவாழி கோபால பிள்ளையின் கீழ் ஆண் வேடங்களில் பயிற்சிபெறத் தொடங்கினார். கல்யாணசௌகந்திகத்தில் வீமன் வீமனாக நடித்திருந்தார்.

கதகளியின் மேதையான மாங்குளம் விஷ்ணு நம்பூதிரி, இவரது நடிப்பைக் கண்டு, கதகளியில் ஒவ்வொரு பெண் வேடத்திலும் மேலதிக பயிற்சியை இவருக்கு வழங்கினார். சுக்ராச்சாரியாரின் மகள் தேவயானியின் பாத்திரத்தில் இவரது உணர்ச்சிகளும், நுணுக்கமும் மிகவும் பாராட்டப்பட்டது. ஆனாலும், இவர் பெரும்பாலும் கசன் ஆண் பாத்திரத்திலும் நடித்தார்.

2003 ஆம் ஆண்டில், சங்கரமங்கலத்தில் கேரள நாடிய தாரா என்ற  நடனப் பள்ளியைத் திறந்தார்.

## இறப்பு
இவருக்கு, நடனக் கலைஞரான தன்யா என்ற ஒரு மகள் இருக்கிறார். இவர் 2019 பிப்ரவரி 7 அன்று கொல்லம் அருகே சவறையில் இறந்தார்.

## ஆவணப்படம்
கதகளியில் 50 காலத்தை நிறைவு செய்த பருகுட்டியின் வாழ்க்கையை அடிப்படையாகக் கொண்டு "'சவறை பாருகுட்டி: கதகளியிலே ஸ்த்ரீபர்வம்' என்ற ஒரு ஆவணப்படத்தை பி. ஆர். ஸ்ரீகுமார் என்பவர் தயாரித்திருந்தார்.

## குறிப்புகள்

* 
* 

## மேற்கோள்கள்

பகுப்பு:மலையாள மக்கள்
பகுப்பு:2019 இறப்புகள்
பகுப்பு:1943 பிறப்புகள்
பாலைவன மஞ்சள் வௌவால்

**பாலைவன மஞ்சள் வௌவால்** (*Desert yellow bat*) (*இசுகொட்டோகசு பாலிடசு*) என்பது வெஸ்பர் வகை வெளவாலின் ஓர் வகை. இது இந்தியா, பாக்கித்தான் மற்றும் வங்களாதேசத்தில் காணப்படுகிறது. இதன் இயற்கை வாழ்விடங்கள் மிதவெப்பமண்டல அல்லது வெப்பமண்டல வறண்ட காடுகள், மிதவெப்பமண்டல அல்லது வெப்பமண்டல உலர் புதர் நிலங்கள், கிராமப்புற தோட்டங்கள் மற்றும் நகர்ப்புறங்கள். இந்த வௌவால் வாழ்விடம் இழப்பால் அச்சுறுத்தலுக்கு உள்ளாகியுள்ளது.

## மேற்கோள்கள்

பகுப்பு:Articles with 'species' microformats
பகுப்பு:இந்தியப் பாலூட்டிகள்
திபேந்து அதிகாரி

**திபேந்து அதிகாரி** (**Dibyendu Adhikari**) (பிறப்பு: 24 டிசம்பர் 1976) மேற்கு வங்காளத்தின் அகில இந்திய திரிணாமுல் காங்கிரசு கட்சியின் அரசியல்வாதியும், கந்தி தட்சின் சட்டமன்றத் தொகுதியிலிருந்து மேற்கு வங்க சட்டமன்ற உறுப்பினராக 2009 முதல் 2016 முடியவும், மற்றும் 2016-இல் தம்லக் மக்களவைத் தொகுதி இடைத்தேர்தலில் வென்று, இந்திய நாடாளுமன்ற மக்களவை உறுப்பினராகத் தேர்ந்தெடுக்கப்பட்டவர்..

இவரது அண்ணன் சுவேந்து அதிகாரி 2016-இல் அகில இந்திய திரிணாமுல் காங்கிரசு கட்சியின் சார்பாக நந்திகிராம் சட்டமன்றத் தொகுதியிலிருந்து மேற்கு வங்க சட்டமன்ற உறுப்பினராகத் தேர்ந்தெடுக்கப்பட்டார். மேற்கு வங்காள முதல்வர் மம்தா பானர்ஜியுடன் கொண்ட கருந்து வேறுபாடு காரணமாக, சுவேந்து அதிகாரி தனது சட்டமன்ற உறுப்பினர் பதவியிலிருந்து விலகி பாரதிய ஜனதா கட்சியில் சேர்ந்த பிறகு, திபேந்து அதிகாரியும், அவர்களின் தந்தையும், முன்னாள நாடாளுமன்ற மக்கள்வை உறுப்பினருமான சிசிர் அதிகாரியும்  அகில இந்திய திரிணாமுல் காங்கிரசு கட்சியிலிருந்து விலகி பாரதிய ஜனதா கட்சியில் இணைந்தனர்.

.

## மேற்கோள்கள்

பகுப்பு:1976 பிறப்புகள்
பகுப்பு:வாழும் மக்கள்
பகுப்பு:17வது மக்களவை உறுப்பினர்கள்
பகுப்பு:அகில இந்திய திரிணாமுல் காங்கிரசு அரசியல்வாதிகள்
பகுப்பு:மேற்கு வங்காள அரசியல்வாதிகள்
பகுப்பு:மேற்கு வங்காள நபர்கள்
பகுப்பு:பாரதிய ஜனதா கட்சி அரசியல்வாதிகள்
விஜய் கே. சக்ரவர்த்தி

**விஜய் கே. சக்ரவர்த்தி** (*Vijay K Chakravarthy*) என்பவர் ஒரு இந்திய திரைப்பட ஒளிப்பதிவாளர் ஆவார் இவர் குறிப்பாக தெலுங்குத் திரைப்படங்களில் பணியாற்றி வருகிறார். *[[பொமரில்லு]]*, *பருகு*, *[[மிஸ்டர். பர்பெஃக்ட் (2011 திரைப்படம்)|மிஸ்டர் பெர்பெக்ட்]]* போன்ற பெருவெற்றி படங்களில்  பணியாற்றியுள்ளார். இவரது தந்தையின் பெயர்: கேசவமூர்த்தி ஓய்வு பெற்ற தமிழாசிரியர் அவர் இறந்துவிட்டார். *[[மிஸ்டர். பர்பெஃக்ட் (2011 திரைப்படம்)|மிஸ்டர் பெர்பெக்டில்]]* தனது படைப்புகளுக்காக  முதலாவது சிமா விருதுகளில்  சிறந்த ஒளிப்பதிவாளருக்கான (தெலுங்கு) பரிந்துரைக்கப்பட்டார்.

## திரைப்படவியல்

# *[[பொமரில்லு]] (2006)*
# *பருகு (2008)*
# *[[கொஞ்சம் இஸ்டம் கொஞ்சம் கஸ்டம்]] (2009)*
# *ஓ! (2009)*
# *[[மிஸ்டர். பர்பெஃக்ட் (2011 திரைப்படம்)|மிஸ்டர். பர்பெஃக்ட்]] (2011)*
# *ஓ மை ஃப்ரெண்ட் (2011)*
# *சரோச்சரு (2012)*
# *கெரிந்தா (2015)*
# *நன்னகு பிரேமத்தோ (2016)*
# *கரம் (2016)*
# *[[உயிர் உள்ளவரை காதல்|ஹலோ குரு பிரேம கோசம்]] (2018* )

## குறிப்புகள்
 

## வெளி இணைப்புகள்

*  - இணைய திரைப்பட தரவுத்தளம்

பகுப்பு:தமிழ்நாட்டுத் திரைப்பட ஒளிப்பதிவாளர்கள்
பகுப்பு:திண்டுக்கல் மாவட்ட மக்கள்
பகுப்பு:வாழும் மக்கள்
தடித்த காது வௌவால்

**தடித்த காது வௌவால்** (*Thick-eared bat*)(*எப்டெசிகசு பேச்சியோடிசு*) என்பது சீனா, இந்தியா, மியான்மர், வங்காளதேசம் மற்றும் தாய்லாந்தைச் சேர்ந்த வெசுபர் வகை வௌவால் ஆகும். இது வெப்பமண்டல ஈரமான இலையுதிர் காடுகளில் வசிக்க விரும்புகின்றன. இந்த வெளவாலின், நிலை மற்றும் சூழலியல் பற்றி மிகக் குறைவாகவே அறியப்பட்டுள்ளது.

## மேற்கோள்கள்

பகுப்பு:வௌவால்கள்
நேபாள் மையோடிசு

**மையோடிசு நிபாலென்சிசு ''என்பது'' நேபால் மையோடிசு** (*Nepal myotis*) என பொதுவாக  அறியப்படுகிறது. இது வெசுபர் வகை வௌவால் ஆகும்.

## விளக்கம்
இவை அளவில் சிறியவை. இவற்றின் மொத்த நீளம்  மற்றும் இறக்கை இடைவெளி . இது சிறிய காதினையும் நீண்ட குறுகிய பலுக்கலையும் கொண்டது. அடர்த்தியான மென்மயிரானது, முதுகுபுறத்தில் கறுப்பு நிறத்திலும், வயிற்றுப்புறத்தில் கறுப்பு நிறத்துடன் வெளிறிய முனைகளுடன் காணப்படும்.

## இனப்பெருக்கம்
இவை வருடத்திற்கு ஒரு முறை ஒரு சந்ததியினைப் பெற்றெடுக்கின்றன.

## பரவல்
இவை ஆசியாவினைச் சார்ந்தவை. ஈரானிலிருந்து சைபீரியா வரை காணப்படுகின்றன.

## வாழ்விடம்
இவை உயரமன மற்றும் தாழ்வன பகுதிகளிலும் காணப்படுகின்றன. இவை வறண்ட பகுதிகள், மலைப்பிரதேசங்கள் மற்றும் காடுகள் உள்ளிட்ட பல்வேறு வாழ்விடங்களில் வாழ்கின்றன.

## உணவு
இவை முக்கியமாக லெபிடோப்டிரான் பூச்சிகளை விழுங்குகின்றன. பெரும்பாலும் அந்தி வேளையில் வேட்டையாடுகிறார்கள்.

## கிளையினங்கள்
உலகின் பாலூட்டி இனங்கள் மூன்று கிளையினங்களை பட்டியலிடுகின்றன:

* *மயோடிசு நிபாலென்சிசு நிபாலென்சிசு* (தாப்சன், 1871)
* மியோடிசு நிபாலென்சிசு பிரசுவால்சுகி (போப்ரின்சுகி, 1926)
* மியோடிசு நிபாலென்சிசு டிரான்சுகாசுபிகசு (ஓக்னெவ் & ஹெப்ட்னர், 1928)

## மேற்கோள்கள்

பகுப்பு:Articles with 'species' microformats
பகுப்பு:பாலூட்டிகள்
பெரிய மூங்கில் வௌவால்

**பெரிய மூங்கில் வௌவால்** (*Greater bamboo bat*) (*டைலோனெக்டெரிசு ரோபசுடுலா* ) என்பது வெசுபெர்டிலியோனிடே குடும்பத்தில் உள்ள வெசுபர் வகை வௌவால் ஆகும். இது கம்போடியா, சீனா, இந்தியா, இந்தோனேசியா, லாவோஸ், மலேசியா, மியான்மர், பிலிப்பீன்சு, சிங்கப்பூர் மற்றும் தாய்லாந்து ஆகிய நாடுகளில் காணப்படுகிறது .

இது இரண்டு துணையினங்களைக் கொண்டுள்ளது:

* *டைலோனெக்டெரிசு ரோபசுடுலா மலாயானா*
* *டைலோனெக்டெரிசு ரோபசுடுலா ரோபசுடுலா*

## மேற்கோள்கள்

* சீனாவின் சிறிய வௌவால்கள் லிபியாவோ ஜாங் எழுதிய தொகுதி 6, எண் 9 - செப்டம்பர் 2008 இதழில் "பேட் கன்சர்வேஷன் டைம்ஸ்".

பகுப்பு:Articles with 'species' microformats
பகுப்பு:இந்தியப் பாலூட்டிகள்
பகுப்பு:சீனாவின் பாலூட்டிகள்
விச்சு விசுவநாத்

**விச்சு விஸ்வநாத்** (*Vichu Vishwanath*) என்பவர் ஒரு இந்திய திரைப்பட மற்றும் தொலைக்காட்சி நடிகர் ஆவார். இவர் குறிப்பாக தமிழ்த் திரைப்படங்கள் மற்றும் தொலைக்காட்சித் தொடர்களில் தோன்றினார். நகைச்சுவை மற்றும் துணை வேடங்களில் பணியாற்றிய இவர், பெரும்பாலும் இயக்குநர் சுந்தர் சி. படங்களில் பணியாற்றியுள்ளார்.

## தொழில்
விச்சு விஸ்வநாத் இந்திய ஒன்றியம், தமிழ்நாட்டின், கோயம்புத்தூரில் பிறந்தவர். ஆர். கே. ஸ்ரீரங்கம்மாள் கல்வி நிலயம் மேல்நிலைப்பள்ளியில் பயின்றார். விச்சு ஹேமலதாவை மணந்தார். இவர்களுக்கு கோகிலா என்ற மகள் உள்ளார். *[[சந்தனக் காற்று (திரைப்படம்)|சந்தனக் காற்று]]* (1990) படத்தில் அறிமுகமான இவர், சரத்குமார் மற்றும் விஜய் கிருஷ்ணராஜ் ஆகியோருடன் ஒரு எதிர்மறைக் கதாபாத்திரத்தில் நடித்தார். இப்படத்தின் தயாரிப்பின் போது, படத்தில் உதவி இயக்குநராக இருந்த சுந்தர் சி. உடன் பழகினார். பின்னர் சுந்தர் சி.யின்  *[[முறை மாமன் (திரைப்படம்)|முறை மாமனில்]]* (1996)  முறையாக நடித்தார். அதே நேரத்தில் நடிகை ராதிகா மற்றும் அவரது தயாரிப்பு நிறுவனத்துடன் ஒத்துழைப்பில் இருந்தார்.

2017 ஆம் ஆண்டில், சுந்தர் சி யின் தொலைக்காட்சி தொடரான *[[நந்தினி (தொலைக்காட்சித் தொடர்)|நந்தினியில்]]* பணிபுரிந்தார்.

## குறிப்பிடத்தக்க திரைப்படவியல்

; படங்கள்

* *[[சந்தனக் காற்று (திரைப்படம்)]]* (1990)
* *[[தாய் மாமன் (திரைப்படம்)]]* (1994)
* *[[மேட்டுப்பட்டி மிராசு]]* (1994)
* *[[முறை மாப்பிள்ளை]]* (1995)
* *[[உள்ளத்தை அள்ளித்தா]]* (1996)
* *[[மேட்டுக்குடி (திரைப்படம்)]]* (1996)
* *[[நேசம்]]* (1997)
* *[[தேடினேன் வந்தது]]* (1997)
* *[[அருணாச்சலம் (திரைப்படம்)|அருணாச்சலம்]]* (1997)
* *[[சிஷ்யா]]* (1997)
* ''கங்கா கௌரி'' (1997)
* *[[மூவேந்தர் (திரைப்படம்)]]* (1998)
* *[[சுயம்வரம் (1999 திரைப்படம்)]]* (1999)
* *[[உனக்காக எல்லாம் உனக்காக]]* (1999)
* *[[அன்பே சிவம்]]* (2003)
* *[[வின்னர் (திரைப்படம்)|வின்னர்]]* (2003)
* *[[லண்டன் (திரைப்படம்)|லண்டன்]]* (2005)
* *[[தலைநகரம் (திரைப்படம்)]]* (2006)
* *[[வீராப்பு]]* (2007)
* *[[சண்டை (திரைப்படம்)]]* (2008)
* *[[ஆயுதம் செய்வோம்]]* (2008)
* *[[குரு சிஷ்யன் (2010 திரைப்படம்)|குரு சிஷ்யன்]]* (2010)
* *[[நகரம் மறுபக்கம்]]* (2010)
* *[[மாப்பிள்ளை (2011 திரைப்படம்)|மாப்பிள்ளை]]* (2011)
* *[[கலகலப்பு (2012 திரைப்படம்)]]* (2012)
* *[[முரட்டு காளை (2012 திரைப்படம்)|முரட்டு காளை]]* (2012)
* *[[மத கஜ ராஜா]]* (2012)
* *[[தீயா வேலை செய்யணும் குமாரு]]* (2013)
* *[[அலெக்ஸ் பாண்டியன் (திரைப்படம்)]]* (2013)
* *[[காடு (2014 திரைப்படம் )|காடு]]* (2014)
* *[[அரண்மனை (திரைப்படம்)]]* (2014)
* *[[ஆடாம ஜெயிச்சோமடா]]* (2014)
* *[[ஆம்பள]]* (2015)
* *[[திருட்டு விசிடி]]* (2015)
* *[[தூங்காவனம்]]* (2015)
* *[[அரண்மனை 2 (திரைப்படம்)]]* (2016)
* *[[ஹலோ நான் பேய் பேசுறேன் (2016 திரைப்படம்)]]* (2016)
* *[[முத்தின கத்திரிக்கா]]* (2016)
* *[[கண்ணுல காச காட்டப்பா]]* (2016)
* *[[கலகலப்பு 2]]* (2018)
* *[[மன்னர் வகையறா]]* (2018)
* *[[வந்தா ராஜாவாதான் வருவேன்]]* (2019)
* *[[ஆக்‌ஷன்]]* (2019)
* *[[நான் சிரித்தால்]]* (2020)
* *[[நாங்க ரொம்ப பிசி]]* (2020)

## தொலைக்காட்சி

## குறிப்புகள்

## வெளி இணைப்புகள்
*

பகுப்பு:1960 பிறப்புகள்
பகுப்பு:தமிழ் நகைச்சுவை நடிகர்கள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
777 கோபுரம்

**777 கோபுரம்** (*777 Tower*)(முதலில் சிட்டிகார்ப் மையம் என்றும் **பெல்லி கோபுரம்** என்றும் அழைக்கப்பட்டது) என்பது , உயரமுடைய  கட்டிடமாகும். இதுகலிபோர்னியாவின் டவுன்டவுன் லாஸ் ஏஞ்சல்ஸின் நிதி மாவட்டத்தில் 777 தெற்கு ஃபிகியூரோவா தெருவில் அமைந்துள்ளது. இதனை சீசர் பெல்லி என்பார் வடிவமைத்தார். 52-மாடிகளைக் கொண்ட உயரமான இந்த கட்டிடத்தில் பல்வேறு அலுவலங்கள் உள்ளன.

இதனைத் தென் பிகரோ பிளாசா அசோசியேட்ஸ், சிட்டிகார்ப் 1991ஆம் ஆண்டில் தோற்றுவித்தது. இக்கட்டிடம் சுமார் 1.025.000 சதுர அடியில் (95,200 மீ 2) மூன்று அடுக்குகளுடன் இத்தாலியப் பளிங்கு லாபி கொண்டிருக்கிறது. இதன் வெளிப்புறம் செதுக்கப்பட்ட வெள்ளை உலோகம் மற்றும் கண்ணாடியுடன் மூடப்பட்டிருக்கும். இந்த கோபுரம் பிகாட்7வது கடைவீதியினை ஒட்டியுள்ளது. இது 1986ஆம் ஆண்டில் "ஏழாவது சந்தை இடம்" என்று திறக்கப்பட்ட மற்றும் இரண்டு டிபார்ட்மென்ட் ஸ்டோர்களான புல்லக்சு மற்றும் மே. கோ. வினைக்கொண்டிருந்தது. இதன் உரிமையாளர் ப்ரூக்ஃபீல்ட் ஆஃபீஸ் பிராபர்ட்டீஸ் இதனை மாகுவேர் பிராபர்ட்டிஸிலிருந்து வாங்கினார். 1989ஆம் ஆண்டு வெளியான நகைச்சுவை காவல்துறை கல்லூரி6: நகரத்தில் முற்றுகையின் 12வது தெருவிலிருந்து எடுக்கப்பட்டது. இதில் கட்டுமானத்தின் கீழ் கோபுரத்தின் ஒரு காட்சியைக் காணலாம். மேலும் 2001ஆம் ஆண்டு ஸ்வார்ட்ஃபிஷ் திரைப்படத்தின் இறுதி காட்சி இங்கு படமாக்கப்பட்டது. இதில் ஒரு ஸ்கைஹூக் உலங்கு வானூர்தி இறங்கு தளத்தில் பணயக்கைதிகள் நிறைந்த பேருந்தினை இறக்கி வைக்கின்றது.

## குத்தகைதாரர்கள்

* அமெரிக்க சர்வதேச குழு
* பிரவுன் & ரைடிங் காப்பீட்டு சேவைகள்
* மார்ஷ் & மெக்லென்னன்
* ஆர்பிசி மூலதன சந்தைகள் 
* சூரிச் 

## விருதுகள்

* 1993 லாஸ் ஏஞ்சலஸ் வணிக குழுமச் சிறந்த உயர் எழுச்சி வணிக கட்டடம்
* 1994 லாஸ் ஏஞ்சலஸ் வணிக குழும அழகுபடுத்தும் விருது
* 1996 கட்டிட உரிமையாளர்கள் மற்றும் மேலாளர்கள் சங்கத்தின் ஆண்டின் சிறந்த கட்டிட விருது

## கேலரி

## மேற்கோள்கள்

## வெளி இணைப்புகள்

* 

ஜோன்ஸ் & ஜோன்ஸ் கட்டுமானம்
பகுப்பு:Coordinates on Wikidata
தோலா பானர்ஜி

**தோலா பானர்ஜி** (**Dola Banerjee) (**பிறப்பு 2 சூன் 1980) வில்வித்தை போட்டியில் பங்கேற்கும் ஒரு இந்திய விளையாட்டுப் பெண்ணாவார்.

## ஆரம்ப கால வாழ்க்கை
அசோக் பானர்ஜி மற்றும் கல்பனா பானர்ஜி ஆகியோரின் மகளாக கொல்கத்தா அருகே பராநகரில் பிறந்தார். இவர் பராநகர் ராஜ்குமாரி நினைவு பெண்கள் உயர்நிலைப்பள்ளியில் படித்தார். தனது எட்டு வயதில், பராநகர் வில்வித்தை சப்க்கத்தில் சேர்ந்தார். இவரது முதல் சர்வதேச தோற்றம் 1996இல் சான்டியாகோவில் நடந்த இளைஞர் உலகப் போட்டிகளில் இருந்தது 

## தொழில்
[thumb| [புது தில்லியில் 2010இல் நடந்த 16வது பொதுநலவாய விளையாட்டுகளில் வில்வித்தைப் போட்டிகளில் வென்ற (பெண்கள் தனிநபர் போட்டி) இந்தியாவின் தீபிகா குமாரி (தங்கம்), இங்கிலாந்தின் அலிசன் ஜேன் வில்லியம்சன் (வெள்ளி) ஆகியோருடன் இந்தியாவின் தோலா பானர்ஜி (வெண்கலம்)]]
[thumb| 2006 ஆகத்து 29 அன்று புதுதில்லியில் நடந்த ஒரு விழாவில் [இந்தியக் குடியரசுத் தலைவர் ஆ. ப. ஜெ. அப்துல் கலாம் வில்வித்தைக்காக தோலா பானர்ஜிக்கு 2005க்கானஅருச்சுனா விருது வழங்கினார்]]
தோலா பானர்ஜி தனது 9 வயதில் 1990ஆம் ஆண்டில் பராநகர் வில்வித்தை சங்கத்தில் தனது பயிற்சியினைத் தொடங்கினார். இவர் 1996 இல் சாண்டியாகோவின் இளைஞர் உலகப் போட்டிகளில் 16 வயதில் பிரதிநிதித்துவப்படுத்தினார். அப்போதிருந்து இவர் இந்திய மகளிர் வில்வித்தை அணியின் வழக்கமான உறுப்பினராக இருந்து வருகிறார். இவர், 2004 கோடைகால ஒலிம்பிக்கில் இந்தியாவைப் பிரதிநிதித்துவப்படுத்தினார். பெண்கள் தனிநபர் தரவரிசை சுற்றில் 13வது இடத்தைப் பிடித்தார். தகுதிச் சுற்றில்  52 வது தரவரிசையில் இருந்த தென்னாப்ரிக்காவின் கிர்ஸ்டின் ஜீன் லூயிஸை எதிர்கொண்டார்.இதில் 141-131 என்ற புள்ளிக் கணக்கில் தோல்வியடைந்து, பெண்களின் தனிப்பட்ட வில்வித்தை மொத்தத்தில் 52 வது இடத்தைப் பிடித்தார். இந்திய பெண்கள் வில்வித்தை அணியில் 8 வது இடத்தில் உறுப்பினராகவும் இருந்தார்.

இவர், 2005ஆம் ஆண்டில் இந்திய அரசால் அருச்சுனா விருது வழங்கப்பட்ட இரண்டாவது பெண் வில்லாளராவார்.

## சொந்த வாழ்க்கை
இவருக்கு தொழிலதிபரான மேததீப் பானர்ஜி என்பவருடன் திருமணம் நடைபெற்றது. இவர்களுக்கு தியான் என்ற ஒரு மகன் இருக்கிறார். இவரது தம்பி இராகுல் பானர்ஜியும் ஒரு வில்லாளன். மேலும், பாடகர்களான ஷான் மற்றும் சகாரிகா ஆகியோரின் உறவினரும் ஆவார்.

## மேற்கோள்கள்

பகுப்பு:அருச்சுனா விருது பெற்றவர்கள்
பகுப்பு:வாழும் மக்கள்
பகுப்பு:1980 பிறப்புகள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
சகாரிகா

**சாகரிகா** (Sagarika) (செப்டம்பர் 4, 1970) சாகரிகா முகர்ஜியாகப் பிறந்த இவர் இந்தியாவைச் சேர்ந்த ஒரு பாடகியும், நடிகையும் ஆவார். தனியாகப் பாட ஆரம்பிப்பதற்கு முன்பு, இவர் தனது தம்பி ஷானுடன் சேர்ந்து பாடி வந்தார். அவருடன் சேர்ந்து கியூ-பங்க்,ரூப் இன்கா மஸ்தானா,நௌஜவான் போன்ற இசைத் தொகுப்புகளை வெளியிட்டார்.

## சுயசரிதை
சாகரிகா முகர்ஜி 4 செப்டம்பர் 1970 இல் பிறந்தார். 1979ஆம் ஆண்டில் "ஷயாத்" படத்தில் தனது தந்தை மானஸ் முகர்ஜியின் இசையமைப்பில் குழந்தை பின்னணிப் பாடகியாக அறிமுகமானார். இவர் தனியாக பாட அரம்பித்த பிறகு *மா* இசைத் தொகுப்பை வெளியிட்டார். இவரது *இட்ஸ் ஆல் எபௌட் லவ்* என்ற இசைத் தொகுப்பு 2006இல் *யுனிவர்சல் டிஸ்ட்ரிபியூஷன்* நிறுவனம் வெளியிட்டது.

இவர் "பால்" பாடலில் பாக்கித்தான் இசைக்குழுவான *ஸ்ட்ரிங்ஸு*டன் இணைந்து பணியாற்றினார். இது குழுவின் நான்காவது இசைத் தொகுப்பான தானியில் இடம்பெற்றுள்ளது .

## திருமணம்
இவர் போர்த்துகீசிய உணவக உரிமையாளரான மார்ட்டின் டா கோஸ்டா என்பவரை மணந்தார்.

## மேற்கோள்கள்

## வெளி இணைப்புகள்
*
*
*Straight Answers Times of India - December 2, 2003

பகுப்பு:வாழும் மக்கள்
பகுப்பு:1970 பிறப்புகள்
பகுப்பு:இந்திய நடிகைகள்
பகுப்பு:இந்தியப் பாடகர்கள்
உதாசி

[வலது|thumb|350x350px| [நேபாளம்|நேபாளத்திலுள்ள ஒரு உதாசி ஆலயம்]]
**உதாசி** (Udasi) என்பது வட இந்தியாவை மையமாகக் கொண்ட துறவற சாதுக்களின் மத பிரிவாகும். உதாசிகள் சீக்கிய தத்துவத்தின் முக்கிய உரைபெயர்ப்பாளர்களாகவும், அகாலி இயக்கம் தலையெடுக்கும் வரை முக்கியமான சீக்கிய ஆலயங்களின் பாதுகாவலர்களாகவும் இருந்தனர். இவர்கள் 18ஆம், 19ஆம் நூற்றாண்டின் ஆரம்பத்தில் பல மதமாற்றங்களை சீக்கிய தத்துவத்துக்குள் கொண்டு வந்தனர்.  இருப்பினும், இவர்களின் மத நடைமுறைகள் சீக்கியம் மற்றும் இந்து மதத்தின் ஒத்திசைவின் எல்லையாகும். கால்சா சீக்கியர்கள் ஆதிக்கம் செலுத்திய சிங் சபைகள், 20ஆம் நூற்றாண்டின் ஆரம்பத்தில் சீக்கிய அடையாளத்தை மறுவரையறை செய்தபோது, உதாசி மஹந்தர்கள் சீக்கிய ஆலயங்களிலிருந்து வெளியேற்றப்பட்டனர்.  அப்போதிலிருந்து, உதாசிகள் சீக்கியர்களை விடத் தங்களை இந்துக்களாகவே கருதுகின்றனர். 

## வரலாறு
"உதாசி" என்ற சொல் சமசுகிருத வார்த்தையான "உதாசின்" என்பதிலிருந்து உருவானது,  அதாவது "பிரிக்கப்பட்ட, பயணம்", ஆன்மீக மற்றும் தற்காலிக வாழ்க்கைக்கான அணுகுமுறையை பிரதிபலிக்கிறது.  அல்லது உதாசிலிருந்து ("பற்றின்மை"), உலக அக்கறைகளை கைவிடுதல் என்பதை குறுக்கிறது.  குருநானக்கின் மூத்த மகன் ஸ்ரீ சந்த் (1494-1643) அவர்களின் போதனைகளை அடிப்படையாகக் கொண்டது. அவர் சமூகத்தில் பங்கேற்பதில் தனது தந்தையின் முக்கியத்துவத்திற்கு மாறாக, சந்நியாசத்தையும், பிரம்மச்சரியத்தை பரப்பினார்.  மற்றொரு சீக்கிய பாரம்பரியம் உதாசிகளை குரு அர்கோவிந்தின் மூத்த மகனான பாபா குர்திட்டாவுடன் இணைக்கிறது. மேலும் உதாசிகள் ஸ்ரீ சந்த் அல்லது குர்திட்டாவிலிருந்து தோன்றியதா என்பது குறித்து சர்ச்சை உள்ளது. 

## வழிபாடு
உதாசிகள் சிவன், விஷ்ணு, துர்க்கை, பிள்ளையார், சூர்ய தேவன் ஆகிய ஐந்து இந்து தெய்வங்கள் அடங்கிய பஞ்சாயத்தானையும் வணங்குகிறார்கள். 

## மேலும் காண்க
* நாம்தாரிகள்
* இராதா சுவாமி சத்சங்கம்
* அயோத்தி கல்வெட்டு - உதாசி சன்னதியில் காணப்படும் ஒரு பழங்கால கல்வெட்டு

## மேற்கோள்கள்

## வெளி இணைப்புகள்
* Udasis

பகுப்பு:சீக்கியம்
இராவ் கோபால் இராவ்

**இராவ் கோபால் இராவ்** (Rao Gopal Rao) (14 சனவரி 1937 - 13 ஆகத்து 1994) ஒரு இந்திய நடிகரும், தயாரிப்பாளருமாவார். இவர்,தெலுங்குத் திரைப்படத்துறையிலும், தெலுங்கு நாடகங்களிலும் தனது படைப்புகளுக்கு பெயர் பெற்றவர். நாற்பது ஆண்டுகளுக்கும் மேலாக நீடித்த ஒரு திரைப்பட வாழ்க்கையில், நானூறுக்கும் மேற்பட்ட திரைப்படங்களில் பலவிதமான கதாபாத்திரங்களில் நடித்திருந்தார். இவர், நகைச்சுவை வேடங்களுடன் முன்னணி எதிரி கதாபாத்திரங்களின் கொடூரமான சித்தரிப்புகளுக்கு அறியப்பட்டார். 1990ஆம் ஆண்டில் ஆந்திரப் பல்கலைக்கழகம் இவருக்கு "கலா பிரபூர்ணா" என்ற பட்டத்தை வழங்கியது. மேலும் 1987ஆம் ஆண்டில் "நாதவிராத்", "சித்தூரு நாகையா விருது" போன்றவையும் வழங்கப்பட்டது.

## திரைப்படங்கள்
*முத்யாலா முக்கு* (1975), *பக்த கண்ணப்பா* (1976), *கோரண்ட தீபம்* (1978), *மனவூரி பாண்டவுலு* (1978), *கலியுக ராவணாசுருடு* (1980), *தியாகய்யா* (1981), *ஊரிகி மோனகாடு* (1981), *குடாச்சாரி நெ. 1* (1983) 1983), *கைதி* (1983), *சேலஞ்* (1984), *ஜாக்கி* (1985), *புல்லட்* (1985), *அத்தகு யமுடு அம்மாய்கி மொகுடு* (1989), *லாரி டிரைவர்* (1990), *கொண்டவீதி தொங்கா* (1990), *கேங்க் லீடர்* (1991) போன்ற படைப்புகளில் எதிமறை பாத்திரங்களில் நடித்ததற்காக அறியப்பட்டார் 

## ஆரம்பகால வாழ்க்கை
இராவ் கோபால் இராவ் 1937 இல் இந்தியாவின் ஆந்திராவின் காக்கிநாடா அருகே கங்கனபள்ளியில் பிறந்தார். இவர் தனது சொந்தத் தயாரிப்பு நிறுவனம் மூலம் மேடையில் தனது வாழ்க்கையைத் தொடங்கினார். மேலும் பல நாடகங்களிலும் நடித்தார். எஸ். வி. ரங்கராவ் இவரது நாடகங்களைப் பார்த்து *பக்த பொட்டானா* (1966) என்ற படத்தின் இயக்குநர் குட்டா இராமிநீதுவுக்கு பரிந்துரை செய்தார். இவர், இந்த படத்திற்கு உதவி இயக்குநராகப் பணியாற்றினார். *பங்காரு சங்கெல்லு*, *மூகா பிரேமா* உள்ளிட்ட பிற படங்களில் உதவி இயக்குநராகவும் பணியாற்றினார்.

## அரசியல்
1984-85ல் ஆந்திரப் பிரதேச சட்டமன்றத்திற்கும் இந்திய நாடாளுமன்றத்திற்கும், அப்போதைய ஆந்திராவின் முதல்வராக இருந்த என். டி. ராமராவால் நியமிக்கப்பட்டார். இவர் ஏப்ரல் 3, 1986 முதல் 1992 ஏப்ரல் 2 வரை மாநிலங்களவையில் உறுப்பினராக இருந்தார் 

## இறப்பு
இவர் 1994 ஆகத்து 13 அன்று தனது 57 வயதில் இறந்தார். *பிரேமா & கோ* என்ற திரைப்படம் இவரது மரணத்திற்குப் பிறகு வெளியிடப்பட்டது. இவரின் மகன் ராவ் ரமேஷ் தெலுங்குத் திரைப்பட நடிகராக இருக்கிறார்.

## மேற்கோள்கள்

## வெளி இணைப்புகள்
* 

பகுப்பு:இந்திய நடிகர்-அரசியல்வாதிகள்
பகுப்பு:தெலுங்கு நகைச்சுவையாளர்கள்
பகுப்பு:1994 இறப்புகள்
பகுப்பு:1937 பிறப்புகள்
பெனி ஆறு

**பெனி ஆறு** (**Feni River**) ( வடகிழக்கு இந்தியாவின் ஏழு சகோதரி மாநிலங்களில் ஒன்றான திரிபுரா மாநிலத்தின் தெற்கு திரிப்புரா மாவட்டத்தின் மலைகளில் உற்பத்தி ஆகி, *சப்ரூம்*  நகரத்தின் வழியாக [, வங்காளதேச நாட்டின் கக்ராச்சாரி மாவட்டத்தின் ஊடாகப் பாய்ந்து, முடிவில் நவகாளி மாவட்டம் வழியாக வங்காள விரிகுடாவில் கலக்கிறது. இதன் துணை ஆறு முகுரி ஆறு ஆகும். பெனி ஆற்றின் மொத்த நீளம் 116 கிலொ மீட்டர் (72 மைல்) ஆகும். பெனி ஆற்றில் உள்ளூர் படகுப் போக்குவரத்து நடைபெறுகிறது.

இந்தியா மற்றும் வங்காளதேசம் பெனி ஆற்று நீரைப் பகிர்ந்து  கொள்வது பற்றிய தீர்வு இதுவரை எட்டப்படவில்லை. 

## மேற்கோள்கள்

பகுப்பு:இந்திய ஆறுகள்
பகுப்பு:வங்காள தேச ஆறுகள்
பகுப்பு:திரிபுரா ஆறுகள்
தாம் கர்ரன்

**தாமஸ் கெவின் கர்ரன் (**Thomas Kevin Curran (பிறப்பு மார்ச் 12, 1995) இங்கிலாந்துத்  துடுப்பாட்ட அணி வீரர் ஆவார். இவர் இங்கிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும்  பன்னாட்டு இருபது20 ஆகிய போட்டிகைல் விளையாடி வருகிறார். வலது கைவிரைவு வீச்சாளரான இவர் வலதுகை மட்டையாளர் ஆவார்.

## ஆரம்பகால வாழ்க்கை மற்றும் கல்வி
இவர் முன்னாள் சிம்பாப்வே துடுப்பாட்ட அணி வீரர் கெவின் கர்ரனின் மகன் ஆவார். இவரது சகோதரர் நார்த்தம்டான்சயர் துடுப்பாட்ட அணி வீரர் பென் கர்ரன் ஆவார்.

கேப் டவுனில் பிறந்த இவர் சிம்பாப்வேயில் உள்ள *ஸ்பிரிங் ஹவுஸ்*, *பிரிபேரட்டரி* ஆகிய பள்ளிகளில் பயின்றார்.

## இருபது20
இவர் *குவாசுலு-நடல் இன்லாந்து*  அணியில் 15 மற்றும் 17 வயதிற்குட்பட்டோருக்கான அணியில் இடம்பெற்றார். இவரது ஆட்டத்தினைக் கவனித்த இயன் கிரெய்க் இவரை சர்ரே லெவன் அணிக்காக விளையாட அழைத்தார். 2013 ஆம் ஆண்டில்  பட்டியல் அ துடுப்பாட்டப் போட்டியில் அறிமுகமானார். எசெக்ஸ் அணிக்கு எதிரான போட்டியில் இவர் சர்ரே அணி சார்பாக விளையாடினார். 

மிட்செல் ஸ்டார்க்கிற்குப் பதிலாக கொல்கத்தா நைட் ரைடர்ஸ் அணியில் 2018 இந்தியன் பிரீமியர் லீக் தொடரில் கலந்து கொண்டார்.

2021 இந்தியன் பிரீமியர் லீக் தொடருக்காக இவரை டெல்லி கேப்பிடல்ஸ் அணி ஏலத்தில் எடுத்தது.

## சான்றுகள்


பகுப்பு:சர்ரே துடுப்பாட்டக்காரர்கள்
பகுப்பு:இங்கிலாந்துத் துடுப்பாட்டக்காரர்கள்
பிரசித் கிருஷ்ணா

**பிரசித் கிருஷ்ணா** (Prasidh Krishna பிறப்பு: பிப்ரவரி 19, 1996) ஓர் இந்தியத் துடுப்பாட்ட அணி வீரர் ஆவார்.இவர் கர்நாடகாவுக்காக உள்ளூர்த் துடுப்பாட்டப் போட்டிகளில் விளையாடுகிறார். இவர் வலது கை விரைவு வீச்சாளர் ஆவார். ஐ.பி.எல்லில் கொல்கத்தா நைட் ரைடர்ஸ் அணிக்காக விளையாடி வருகிறார். மார்ச் 2021 இல் இந்திய அணிக்காக சர்வதேச அளவில் அறிமுகமானார். அறிமுகமான  முதல் ஒருநாள் போட்டியில் 4 இலக்குளை வீழ்த்திய முதல் இந்தியர் என்ற பெருமையை பெற்றார்.

## துடுப்பாட்ட வாழ்க்கை
மூன்று முன்னணி கர்நாடக விரைவு வீச்சாளர்கள் இல்லாத நிலையில், வங்காளதேச அ-க்கு எதிரான சுற்றுப்பயண போட்டியில் கர்நாடகா அணிக்கு முதல் தரத் துடுப்பாட்டப் போட்டியில்  அறிமுகமான  இவர் 49 ஓட்டங்களை விட்டுக் கொடுத்து 5 இலக்குகளை வீழ்த்தியதன் மூலம் இவர் பரவலாக அறியப்பட்டார். தனது முதல் பந்திலேயே ரோனி தாலுக்தாரை ஆட்டமிழக்கச் செய்தார். பின்னர் அனமுல் ஹக், சௌமியா சர்க்கார் மற்றும் நசீர் உசைன் ஆகியோரின் இலக்குகளை வீழ்த்தி வங்காளதேச அணியினை 41 ஓட்டங்களில் 5 இலக்குகள் என்று கட்டுப்படுத்த உதவினார். இந்தப் போட்டியில் கர்நாடகா 4 இலக்குகள் வித்தியாசத்தில் வெற்றி பெற்றது.

இவர் பிப்ரவரி 25, 2017 அன்று 2016-17 விஜய் அசாரே கோப்பை தொடரில் கர்நாடகாவுக்காக தனது பட்டியல் அ துடுப்பாட்டப் போட்டியில் அறிமுகமானார். 21 சனவரி 2018 அன்று 2017–18 சையத் முஷ்டாக் அலி கோப்பைத் தொடரில் கர்நாடகாவுக்காக தனது இருபது20போட்டியில் அறிமுகமானார்.

2018–19 விஜய் அசாரே கோப்பையில் கர்நாடகா அணிக்காக முன்னணி விக்கெட் வீழ்த்தியவராகத் திகழ்ந்தார். ஏழு போட்டிகளில் பதின்மூன்று இலக்குகளைக் கைப்பற்றினார்.

## சர்வதேச போட்டிகள்

### ஒருநாள் போட்டிகள்
மார்ச் 2021 இல், இங்கிலாந்துக்கு எதிரான தொடருக்கான இந்தியாவின் ஒருநாள்  அணியில் அவர் இடம் பெற்றார். 2021 மார்ச் 23 அன்று இங்கிலாந்துக்கு எதிராக ஒருநாள் போட்டியில் அறிமுகமானார். இவர்  ஜேசன் ராய் என்பவரை முதல் இலக்காக வீழ்த்தினார். தனது முதல் போட்டியிலேயே 4 இலக்குகளைக் கைப்பற்றினார்.இந்தப் போட்டியில் இந்திய அணி 66 ஓட்டங்களில் வெற்றி பெற்றது.

2023 உலகக் கிண்ணத்துடுப்பட்டத் தொடரில் ஹர்திக் பாண்டியா காயம் காரணமாக விலகியதால் இவர் அணியில் இடம்பெற்றார்.
## சான்றுகள்

 

## வெளி இணைப்புகள்

* 

பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1996 பிறப்புகள்
சாத் பெலோ

**சாத் பெலோ** (Sadh Belo) அல்லது **சாத்** என்பது, பாக்கித்தானின் சிந்து மாகாணத்திலுள்ள, சுக்கூருக்கு அருகிலுள்ள சிந்து ஆற்றிலுள்ள ஒரு தீவு ஆகும். இது மிகவும் மதிக்கப்படும் இந்துக் கோயில்களுக்கு மிகவும் பிரபலமானது. இங்குள்ள கோயில்கள் வட இந்தியாவை மையமாகக் கொண்ட துறவற சாதுக்களின் மத பிரிவான உதாசி இயக்கத்துடன் தொடர்புடையவை. இந்த தீவு பாக்கித்தானின் மிகப்பெரிய இந்து கோவிலான தீரத் அஸ்தானுக்கு பிரபலமானது. இந்த வளாகத்தில் மேலும் எட்டு கோயில்கள், ஒரு நூலகம், உணவுக் கூடங்கள், ஒரு பெரிய தோட்டம், துறவிகளும் ஆன்மீகக் காரியங்களில் ஈடுபடும் மக்கள் தங்க விரும்பும் அறைகளும், குடியிருப்புகளும் உள்ளன. 

## சொற்பிறப்பியல்
வலது|thumb| இந்த சன்னதியில் சிக்கலான பளிங்கு வேலைகள் உள்ளன.
இந்த தீவு ஒரு காலத்தில் காடுகள் நிறைந்த தீவாக இருந்தது. இது மேனக் பர்பத் என்று அழைக்கப்பட்டது. பின்னர் இந்துத் துறவியான பாபா பங்கந்தி மகாராஜ் என்பவர் இங்கு குடியேறினார். பின்னர் இந்த இடம் சாது பெலோ என்று அறியப்பட்டது. சாது பெலோ என்ற சொல்லுக்கு முனிவரின் காடுகள் என்று பொருள்.  சில ஆதாரங்களின்படி, சாத் பாலாவுக்கு "சயீத்" என்ற அரபு தளபதியின் பெயர் சூட்டப்பட்டுள்ளதகவும் தெரிகிறது. அவர் இத்தீவை ஆக்கிரமித்து தனது ஆட்சியை நிலைநிறுத்தினார். 

## நிலவியல்
thumb| சாத் பெலோ
சாத் பெலோ தீவு புக்கூர் தீவிலிருந்து கீழ்நோக்கி உள்ளது. மேலும் அதிலிருந்து ஒரு குறுகிய நீளமான நதியால் பிரிக்கப்படுகிறது. இது ரோஹ்ரி மற்றும் சுக்கூர் இடையே பாயும் சிந்து நதியில் அமைந்துள்ளது.  கோவில் வளாகம் இரண்டு ஒன்றோடொன்று இணைக்கப்பட்ட தீவுகளில் பரவியுள்ளது. சாத் பெலோவில் சமையலறை, வராண்டா, பல கோயில்கள் ஆகியவையும், தீன் பேலாவில் சமாதிகள், ஒரு பூங்கா, துறவிகள் தங்குமிடம் ஆகியவற்றையும் கொண்டுள்ளது. 
thumb

## கேலரி

படிமம்:Devotees reach the Sadh Bello temple, which is situated in the middle of River Indus.jpg|சிந்து நதியின் நடுவில் அமைந்துள்ள சாத் பெலோ கோயிலை நோக்கி பக்தர்கள் படகில்; செல்கிறார்கள்.
படிமம்:Sadu bela at evening.jpg|இரவில் கோயில் வளாகம்
படிமம்:Hindu Temple, Sadh Belo 11.jpg| உதாசியின் நிறுவனர் ஸ்ரீ சந்த் என்பவரின் அழைப்பை ஏற்ற உதாசி மஹந்தர்களுக்கு நினைவுச் சின்னங்கள். 


## மேலும் காண்க

* பாகிஸ்தானில் இந்து சமயம்
* கட்டாஸ் ராஜ் கோயில் 
* தில்லா ஜோகியன்

## மேற்கோள்கள்

பகுப்பு:பாக்கித்தானில் உள்ள இந்து கோயில்கள்
பகுப்பு:சிந்து மாகாணத்திலுள்ள இந்துக் கோயில்கள்